Diari Oficial de la Generalitat Valenciana


Sumari del DOGV 9279, del 16-02-2022 (2022/1131)

RESOLUCIÓ de 9 de febrer de 2022, de la consellera de Justícia, Interior i Administració Pública, per la qual es proveeix, pel sistema de lliure designació, un lloc de treball de naturalesa funcionarial anunciat en la convocatòria número 119/2021, de 10 de novembre de 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9279

Data del DOGV
:   16-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1131


Data del document
:   09-02-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 9 de febrer de 2022, de la consellera de Justícia, Interior i Administració Pública, per la qual es proveeix, pel sistema de lliure designació, un lloc de treball de naturalesa funcionarial anunciat en la convocatòria número 119/2021, de 10 de novembre de 2021.  
 [2022/1131]  
Vista la Resolució de 10 de novembre de 2021, de la Direcció General de Funció Pública, per la qual es convoca la provisió, pel sistema de lliure designació, del lloc de treball de naturalesa funcionarial número 3728, denominat inspector/a de serveis en la Conselleria de Justícia, Interior i Administració Pública, convocatòria número 119/2021 (DOGV 9215, 15.11.2021).  
Vist l'informe preceptiu i vinculant, de data 2 de desembre de 2021, emés per la Direcció General de Funció Pública sobre el compliment dels requisits de participació de les persones interessades, per a la provisió corresponent a la citada convocatòria número 119/2021.  
  
Vist l'informe favorable de data 4 de febrer de 2022 de la Sotssecretària de la Conselleria de Justícia, Interior i Administració Pública, per a la provisió del lloc 3728 corresponent a la citada convocatòria 119/2021, segons el qual:  
Analitzades les cinc candidatures presentades s'han valorat especialment els aspectes referits a coneixements i experiència conforme als criteris objectius i raonats d'interés general, considerats prioritaris i inclosos expressament en la base segona de la convocatòria.  
  
Específicament s'han considerat, tenint en compte les funcions del lloc i les prioritats i objectius, en la dimensió «coneixements» els relacionats amb la gestió pública, el procediment administratiu, la protecció de dades, la responsabilitat patrimonial o la funció pública, així com els cursos de valencià i idiomes. En la dimensió «experiència» s'ha atés especialment l'acompliment de llocs de prefectura i a la participació en grups i projectes de planificació.  
  
Efectuada l'anàlisi dels mèrits al·legats i acreditats en l'historial professional de les persones candidates admeses es considera que la candidata més idònia és Gemma José Rico Marí.  
La candidata posseeix un ampli coneixement de l'estructura de la Generalitat, tant en l'àmbit de sanitat com en l'Administració pròpiament dita (economia, cultura) com sobre les entitats del sector públic (SERVEF, hui Labora).  
Es valora especialment la formació en gestió, tant específicament pública, ja que posseeix la llicenciatura en Ciències Polítiques i de l'Administració, com en direcció, en disposar d'un màster (MBA) en gestió, així com la formació específica que s'indica en la convocatòria en matèries com a responsabilitat patrimonial, gestió de subvencions, dret comunitari o funció pública, prioritàries en la inspecció general de serveis de la Generalitat, a més del grau superior de valencià o el nivell B2 de llengua anglesa.  
La candidata acredita així mateix una àmplia experiència, de més de set anys, exercint llocs de cap de secció en la Generalitat, en unitats de suport tècnic, gestió o de coordinació jurídica, d'interés per a l'acompliment del lloc. Addicionalment ha indicat a més la seua participació en processos de planificació estratègica pública, tant en polítiques sectorials (emprenedoria) com en organitzacions (SERVEF).  
Vist que la present resolució ha sigut fiscalitzada de conformitat.  
Vist el que s'estableix en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la publicació de la present resolució servirà de notificació a totes les persones interessades, a l'efecte de possibles impugnacions o recursos.  
  
De conformitat amb el que es disposa en la base cinquena de la resolució de convocatòria citada, així com en els articles 110 i 115 de la Llei 4/2021, de 16 d'abril, de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de l'article 69 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), i de l'article 4 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública (DOGV 8959, 24.11.2020) resolc:  
  
  
Primer  
Nomenar Gemma José Rico Marí, funcionària de carrera del subgrup A1, amb NRP \*\*\*0393\*\*\*, com a «inspector/a serveis», lloc número 3728, subgrup A1, sector indistint (G/E), complement de destí nivell 28 i complement específic E050.  
  
Segon  
El cessament en l'actual lloc de treball de la persona interessada es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en el nou destí de la persona interessada es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la publicació o bé, un recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 9 de febrer de 2022.- La consellera de Justícia, Interior i Administració Pública: Gabriela Bravo Sanestanislao.